cyanic-selkie/wikianc huggingface dataset:
Τεχνολογικό Ινστιτούτο της Καλιφόρνια
Σπουδές
Το Καλτέκ είναι ένα μικρό ερευνητικό πανεπιστήμιο με τετραετείς προπτυχιακές σπουδές και περισσότερους μεταπτυχιακούς από ό,τι προπτυχιακούς φοιτητές. Ακολουθεί το σύστημα των τριμήνων: Το φθινοπωρινό τρίμηνο αρχίζει στα τέλη Σεπτεμβρίου και τελειώνει πριν τα Χριστούγεννα, το δεύτερο αρχίζει μετά την Πρωτοχρονιά και τελειώνει κατά τα μέσα Μαρτίου, ενώ το τρίτο τρίμηνο αρχίζει κατά τα τέλη Μαρτίου ή αρχές Απριλίου και τελειώνει στις αρχές Ιουνίου.
Φήμη και κατατάξεις
Το Καλτέκ κατατάσσεται πρώτο παγκοσμίως από το 2011 από τους Times (Times Higher Education World University Rankings) στις κατηγορίες «μηχανική και τεχνολογία» και «φυσικές επιστήμες». Επιπλέον, έχει τον μεγαλύτερο αριθμό αναφορών σε εργασίες διδασκόντων (ανά διδάσκοντα) στη διεθνή βιβλιογραφία.
Η Κατάταξη της Σαγκάης (Academic Ranking of World Universities, ARWU), που δίνει έμφαση στα βιβλιογραφικά δεδομένα και στην έρευνα, κατέταξε το Καλτέκ έβδομο στον κόσμο και έκτο στις ΗΠΑ για το 2014.
Το U.S. News & World Report κατέταξε το Καλτέκ ως το δέκατο καλύτερο πανεπιστήμιο στις ΗΠΑ το 2016, με τα μεταπτυχιακά του προγράμματα στη χημεία και στις γεωεπιστήμες να κατατάσσονται πρώτα στις ΗΠΑ.
The Εθνικό Συμβούλιο Ερευνών των ΗΠΑ στο Assessment of Research Doctorate Programs το 2010 κατέταξε τα 23 από τα 24 μεταπτυχιακά προγράμματα του ιδρύματος στα 4 κορυφαία αντίστοιχα της χώρας.
Το 2013 μία εργασία στο Quarterly Journal of Economics τοποθέτησε το Καλτέκ δεύτερο στις ΗΠΑ ως προς τη δεδηλωμένη προτίμηση των υποψήφιων φοιτητών. Το δείγμα της μελέτης ήταν 3240 μαθητές που είχαν βαθμούς στο ανώτερο 10% των βαθμών μαθητών δημόσιων σχολείων και στο ανώτερο 20% των βαθμών μαθητών ιδιωτικών.
Ποσοστό εγγραφών
Για τις εγγραφές φθινοπώρου 2014 στο Τεχνολογικό Ινστιτούτο της Καλιφόρνια υποβλήθηκαν 6.524 αιτήσεις υποψήφιων φοιτητών, από τους οποίους έγιναν δεκτοί οι 529 (ποσοστό 8,1%).
Δίδακτρα και οικονομική βοήθεια
Τα δίδακτρα για προπτυχιακές σπουδές για το ακαδημαϊκό έτος 2013–2014 ήταν 39.990 δολάρια και το συνολικό ετήσιο κόστος ανά φοιτητή εκτιμήθηκε σε 58.755 δολάρια Το 2012–2013 το Καλτέκ έδωσε χρηματική ενίσχυση σε προπτυχιακούς φοιτητές ίση με 17,1 εκατομμύρια δολάρια με κριτήριο την οικονομική ανάγκη, 438 χιλιάδες δολάρια με κριτήριο τις επιδόσεις και 2,51 εκατομ. δολάρια σε υποστήριξη αυτοβοήθειας. Το μέσο «πακέτο» οικονομικής βοήθειας ανά δικαιούχο φοιτητή ήταν 38.756 δολάρια ανά έτος.
Προπτυχιακό πρόγραμμα σπουδών
thumb|left|Εξωτερική στοά του Εργαστηρίου Αρμς Το τετραετές προπτυχιακό πρόγραμμα σπουδών έχει ισχυρή σύνδεση με το μεταπτυχιακό. Οι 6 τομείς του Καλτέκ προσφέρουν βασικό πτυχίο σε 24 διαφορετικές επιστήμες. Επιπλέον, το ίδρυμα προσφέρει διεπιστημονικά προγράμματα στην εφαρμοσμένη φυσική, στη βιοχημεία, στην εμβιομηχανική (bioengineering), στα υπολογιστικά και νευρωνικά συστήματα, στα συστήματα ελέγχου και δυναμικά συστήματα, στην περιβαλλοντολογία (environmental science and engineering), στη γεωβιολογία και αστροβιολογία, στη γεωχημεία, στην επιστήμη υπολογιστών και στην πλανητική αστρονομία. Οι δημοφιλέστερες επιλογές είναι τα τμήματα χημικών μηχανικών, επιστήμης υπολογιστών, ηλεκτρολόγων μηχανικών, μηχανολόγων μηχανικών και φυσικής.
Μέχρι το 2013 το ίδρυμα απαιτούσε από τους νέους φοιτητές να πάρουν έναν «πυρήνα» 30 μαθημάτων: 5 τρίμηνα μαθηματικών, 5 τρίμηνα φυσικής, 2 τρίμηνα χημείας, 1 βιολογίας, 1 μάθημα επιλογής για τους πρωτοετείς, 2 τρίμηνα εισαγωγικών εργαστηρίων, 2 τρίμηνα επιστημονικής συγγραφής και 12 μαθήματα επιστημών του ανθρώπου. Το νέο πρόγραμμα «πυρήνα», σε ισχύ από το ακαδημαϊκό έτος 2013-2014, μειώνει τα μαθήματα φυσικής και μαθηματικών σε τρία έκαστο, αλλά οι περισσότερες επιλογές εξακολουθούν να απαιτούν από 5 τρίμηνα μαθηματικών και φυσικής.
Το μέσο μάθημα έχει 9 εκπαιδευτικές μονάδες (ΕΜ) και οι φοιτητές χρειάζεται κατά μέσο όρο να παίρνουν 40,5 ΕΜ ανά τρίμηνο προκειμένου να αποφοιτήσουν σε 4 έτη. Οι 36 ΕΜ είναι το ελάχιστο φορτίο για φοίτηση πλήρους απασχολήσεως, ενώ 48 ΕΜ θεωρούνται βαρύ πρόγραμμα και εγγραφές σε άνω των 54 ΕΜ ανά τρίμηνο απαιτούν την κατάθεση ειδικής αιτήσεως από τον φοιτητή. Περί το 20% των φοιτητών του Καλτέκ παρακολουθούν μαθήματα για δύο majors (κύρια πτυχία). Αυτό είναι δυνατό επειδή τα προγράμματα επιστημών του ανθρώπου (π.χ. κοινωνικές επιστήμες) έχουν σχεδιασθεί να γίνονται σε συνδυασμό με ένα πρόγραμμα σε θετική επιστήμη.
Μετά την αποφοίτησή τους, οι απόφοιτοι του Καλτέκ έχουν έναν από τους υψηλότερους διάμεσους πρώτους μισθούς μεταξύ των αποφοίτων άλλων κολεγίων και πανεπιστημίων (στοιχεία του 2012-2013), 67.400 δολάρια ετησίως, κατά την PayScale. Ο διάμεσος μισθός στο μέσο της σταδιοδρομίας τους ανέρχεται σε 120.700 δολάρια ετησίως.
Μεταπτυχιακές σπουδές
Οι ερευνητικές υποδομές του Καλτέκ είναι στη διάθεση των μεταπτυχιακών φοιτητών, αλλά υπάρχουν δυνατότητες αυτοί να εργασθούν σε υποδομές άλλων πανεπιστημίων, ερευνητικών κέντρων, ακόμα και ιδιωτικών βιομηχανιών. Ο λόγος μεταπτυχιακών φοιτητών προς καθηγητές είναι 4:1.
Περί το 99% των υποψήφιων διδακτόρων έχουν πλήρη οικονομική υποστήριξη από το ίδρυμα. Ο κώδικας τιμής ισχύει και για τους μεταπτυχιακούς φοιτητές, με το «Συμβούλιο Τιμής Μεταπτυχιακών» (Graduate Honor Council) να εξετάζει τις παραβιάσεις του.
Επιστημονική έρευνα
thumb|Το νέο Εργαστήριο Χημικών και Χημικών Μηχανικών Schlinger thumb|right|Το Κέντρο Cahill για την Αστρονομία και την Αστροφυσική Το Καλτέκ εκλέχθηκε μέλος της Ενώσεως Αμερικανικών Πανεπιστημίων το 1934 και παραμένει ένα πανεπιστήμιο με «πολύ υψηλή» ερευνητική δραστηριότητα, ιδίως στις φυσικές και στις πολυτεχνικές επιστήμες (STEM). Το ίδρυμα δαπανά για την έρευνα 270 εκατομμύρια δολάρια ετησίως (εκτός από τη χρηματοδότηση της NASA για το JPL), ερχόμενο 66ο μεταξύ όλων των αμερικανικών πανεπιστημίων και 17ο ανάμεσα στα ιδιωτικά ΑΕΙ χωρίς ιατρική σχολή για το 2008. Από την άλλη πλευρά, το Καλτέκ δέχθηκε 144 εκατομμύρια δολάρια από κρατική χρηματοδότηση για τις φυσικές επιστήμες, 40,8 εκατομμύρια για τις βιολογικές επιστήμες, 33,5 εκατομ. για τις πολυτεχνικές ειδικότητες, 14,4 εκατομ. για τις επιστήμες περιβάλλοντος, 7,16 εκατομ. για την πληροφορική και 1,97 εκατομμύριο δολάρια για τις μαθηματικές επιστήμες το 2008.
Εκτός της διοικήσεως του JPL, το Τεχνολογικό Ινστιτούτο της Καλιφόρνια λειτουργεί και το Αστεροσκοπείο του Πάλομαρ στην Κομητεία του Σαν Ντιέγκο, το Ραδιοαστεροσκοπείο της Όουενς Βάλεϋ το Υποχιλιοστομετρικό Αστεροσκοπείο του Καλτέκ και το Αστεροσκοπείο Κεκ στη Χαβάη, το LIGO στη Λουιζιάνα και στην Ουάσινγκτον (πολιτεία), καθώς και το Θαλάσσιο Εργαστήριο Kerckhoff στην Κορόνα ντελ Μαρ. Επίσης, στα πλαίσιά του ιδρύθηκε το Ινστιτούτο Διαστημικών Σπουδών Κεκ το 2008. Τέλος, στο κάμπους του Καλτέκ στεγάζεται το Κέντρο Αναλύσεων και Επεξεργασίας Υπερύθρου με το Spitzer Science Center (SSC), το κέντρο για την ανάλυση των δεδομένων που στέλνει από το διάστημα το Διαστημικό τηλεσκόπιο Σπίτζερ.
Ακόμα και οι προπτυχιακοί φοιτητές του Καλτέκ ενθαρρύνονται να συμμετέχουν στην επιστημονική έρευνα. Περί το 80% των φοιτητών που εισάχθηκαν το 2006 πραγματοποίησαν κάποια έρευνα μέσα από το ετήσιο πρόγραμμα Θερινών Προπτυχιακών Ερευνητικών Υποτροφιών (SURF) τουλάχιστον μία φορά κατά τη διάρκεια των προπτυχιακών σπουδών τους. Οι φοιτητές γράφουν και υποβάλλουν στο SURF προτάσεις για ερευνητικά προγράμματα σε συνεργασία με καθηγητές. Το πρόγραμμα αυτό είναι ανοικτό και σε προπτυχιακούς φοιτητές άλλων ΑΕΙ.
Η αδειοδότηση και η μεταφορά τεχνολογίας στον εμπορικό τομέα ελέγχεται από το Γραφείο Μεταφοράς Τεχνολογίας (OTT). Το OTT προστατεύει και διαχειρίζεται τα πνευματικά δικαιώματα που αποκτούν καθηγητές, ερευνητές, οι τεχνολόγοι του JPL, ακόμα και φοιτητές. Το Καλτέκ μετρά περισσότερες ευρεσιτεχνίες ανά διδάσκοντα από οποιοδήποτε άλλο αμερικανικό πανεπιστήμιο. Στο διάστημα από το 1969 μέχρι το 2008, 1.891 διπλώματα ευρεσιτεχνίας απονεμήθηκαν σε ερευνητές του Καλτέκ.
Στέγαση
Προπολεμικά ανεγέρθηκαν 4 κοιτώνες για τους φοιτητές: Το Blacker House, το Dabney House, το Fleming House και το Ricketts House. Κατά τη δεκαετία του 1960 προστέθηκαν οι τρεις «βόρειοι» κοιτώνες: Το Lloyd House, το Page House και το Ruddock House. Τέλος, κατά τη δεκαετία του 1990 ανεγέρθηκε το Avery House. Οι 4 προπολεμικοί κοιτώνες έκλεισαν για ανακαίνιση το 2005 και ξανάνοιξαν το 2006. Το σύνολο των πρωτοετών φοιτητών διαμένει στους κοιτώνες και το 95% των πρπτυχιακών παραμένει συνδεδεμένο με έναν κοιτώνα.
Αθλητισμός
Το Καλτέκ διατηρεί αθλητικές ομάδες στο μπέιζμπολ, στην καλαθοσφαίριση ανδρών και γυναικών, στον ανώμαλο δρόμο, στην ξιφασκία, στο ποδόσφαιρο ανδρών, στην κολύμβηση και στις καταδύσεις, στην αντισφαίριση ανδρών και γυναικών, στον στίβο, στην πετοσφαίριση γυναικών και στην υδατοσφαίριση ανδρών και γυναικών Η μασκότ του Καλτέκ είναι ο κάστορας, ως φόρος τιμής στον μηχανικό της φύσεως. Εκτός από την ξιφασκία, όλες οι άλλες ομάδες αγωνίζονται στον σύνδεσμο πανεπιστημιακών πρωταθλημάτων της Νότιας Καλιφόρνια (Southern California Intercollegiate Athletic Conference), τον οποίο το Καλτέκ συνίδρυσε το 1915. Η ομάδα της ξιφασκίας αγωνίζεται στο NCAA (Division I).
Οι ομάδες της καλαθοσφαιρίσεως είναι παραδοσιακά αδύναμες: Στις 6 Ιανουαρίου 2007 η ανδρική ομάδα έσπασε μία σειρά από 207 συνεχείς ήττες, νικώντας το Κολέγιο Μπαρντ με 81–52. Αυτή ήταν η πρώτη τους νίκη στην Γ΄ Κατηγορία από το 1996. Επίσης, στις 13 Ιανουαρίου 2007, η ομάδα των γυναικών έσπασε μία σειρά από 50 συνεχείς ήττες, νικώντας το Κολέγιο Pomona–Pitzer με 55–53. Στον πάγκο τους, ως επίτιμος προπονητής εκείνη τη βραδιά, ήταν ο δρ. Ρόμπερτ Γκραμπς, τιμημένος με το Βραβείο Νόμπελ Χημείας του 2005.
Παρόμοια, στις 2 Φεβρουαρίου 2013 η ομάδα μπέιζμπολ του Καλτέκ έσπασε μία σειρά από 228 συνεχείς ήττες, σημειώνοντας την πρώτη της νίκη μετά από σχεδόν 10 χρόνια
Μέχρι το 1976 το ίδρυμα είχε και ομάδα αμερικανικού ποδοσφαίρου, που είχε ως μερική έδρα της το Ρόουζ Μπόουλ, το 11ο μεγαλύτερο στάδιο των ΗΠΑ ή, όπως έλεγαν οι φοιτητές του Καλτέκ, «με τον μεγαλύτερο αριθμό άδειων θέσεων στη χώρα».
Υπάρχει επίσης ομάδα στη γυναικεία επιτραπέζια αντισφαίριση, αλλά σε μορφή συλλόγου, που αγωνίσθηκε στο εθνικό πρωτάθλημα τα έτη 2007, 2008 και 2009.
Τέχνες
Η μικτή ορχήστρα των Καλτέκ/Κολεγίου Occidental είναι μία πλήρης ορχήστρα 70 οργάνων, με μέλη φοιτητές, καθηγητές και προσωπικό του Καλτέκ και του Occidental. Δίνει τρία ζεύγη συναυλιών ετησίως, μοιρασμένες στα δύο ιδρύματα. Υπάρχουν επίσης δύο ορχήστρες τζαζ στο Καλτέκ. Για τη φωνητική μουσική, το Καλτέκ έχει μία μικτή χορωδία μικρών συνθέσεων και μία ομάδα Τραγουδιστών Δωματίου.
Φοιτητικές παραδόσεις
thumb|Το Beckman Auditorium
Ετήσια γεγονότα
Κάθε Χαλοουίν ο κοιτώνας Dabney House διεξάγει το διαβόητο «Πείραμα της κολοκύθας του Μίλικαν», που ρίχνεται από την κορυφή της Βιβλιοθήκης Μίλικαν, του υψηλότερου κτίσματος στην πανεπιστημιόπολη. Σύμφωνα με την παράδοση, κάποτε κάποιος ισχυρίστηκε ότι ο θρυμματισμός μιας κολοκύθας που έχει καταψυχθεί σε υγρό άζωτο ρίχνεται από αρκετά μεγάλο ύψος θα παρήγαγε σπινθήρες τριβοφωταύγειας. Αυτό το ετήσιο γεγονός λοιπόν ελκύει πολλούς παρατηρητές που προσπαθούν να διακρίνουν τον ή τους σπινθήρες. Η επωνυμία του πειράματος στην αγγλική βεβαίως είναι μία έμμεση αναφορά στο διάσημο πείραμα σταγόνων λαδιού του Μίλικαν, δια του οποίου μετρήθηκε το στοιχειώδες ηλεκτρικό φορτίο e («Millikan oil-drop experiment» έναντι «Millikan pumpkin-drop experiment»).
Κατά την «Ημέρα της Κοπάνας» (Ditch Day) οι τελειόφοιτοι εγκαταλείπουν τη σχολή, αφήνοντας πίσω τους περίτεχνα σχεδιασμένες παγίδες στις πόρτες των δωματίων τους ώστε να αποτρέψουν τους νεότερους φοιτητές να μπουν. Με την πάροδο των ετών αυτό εξελίχθηκε τόσο, ώστε πολλοί τελειόφοιτοι σχεδιάζουν επί μήνες μηχανικά, ηλεκτρικά και... λογισμικά εμπόδια για να μπερδέψουν τους νεότερους. Συνήθως μία ομάδα τελειοφοίτων κατασκευάζει ένα σύνολο προβλημάτων που πρέπει να επιλυθούν από 4-5 «νέους». το διδακτικό προσωπικό έχει προσαρμοσθεί και αυτό στο έθιμο και πλέον αναβάλλει όλα τα μαθήματα εκείνης της μέρας, έτσι ώστε οι φοιτητές να μπορέσουν να συμμετάσχουν.
Μία ακόμα παράδοση είναι το παίξιμο του «Καλπασμού των Βαλκυριών» από την ομώνυμη όπερα του Βάγκνερ στις 7 κάθε πρωί κατά τη διάρκεια της εβδομάδας των τελικών εξετάσεων, με τα ισχυρότερα διαθέσιμα ηχεία. Το παίξιμο αυτού του κομματιού απαγορεύεται οποτεδήποτε άλλοτε στην πανεπιστημιόπολη (εκτός αν κάποιος ακούει ολόκληρη την όπερα). Και αυτή είναι αρκετά ισχυρή παράδοση, ώστε η μουσική αυτή χρησιμοποιήθηκε κατά τη διάρκεια της αποστολής Απόλλων 17 στη Σελήνη για να ξυπνήσει τον αστροναύτη Χάρισον Σμιτ, πτυχιούχου γεωλογίας του Καλτέκ.
Φάρσες
thumb|Το κανόνι του Fleming House Οι φοιτητές του Καλτέκ είναι γνωστοί για τις πολλές φάρσες τους (γνωστές συντομογραφικά ως «RFs»).
Οι δύο γνωστότερες στην πρόσφατη ιστορία είναι η αλλαγή της Επιγραφής του Hollywood στον λόφο έτσι ώστε να διαβάζεται «Caltech», καλύπτοντας με ευφυή τρόπο ορισμένα μέρη των γραμμάτων της, και η αλλαγή του πίνακα του σκορ στον πρωτοχρονιάτικο ποδοσφαιρικό αγώνα του Ρόουζ Μπόουλ του 1984 ώστε να γράφει «Καλτέκ 38 - MIT 9». Αλλά η γνωστότερη όλων των εποχών έγινε στον αντίστοιχο αγώνα του 1961, οπότε φοιτητές του Καλτέκ άλλαξαν τις κάρτες που ύψωναν οι θεατές ώστε να σχηματίζουν τη λέξη «Caltech» και άλλα «μη σκοπούμενα» μηνύματα.
Οι φάρσες του Καλτέκ έχουν καταγραφεί σε τρία βιβλία με γενικό τίτλο Legends of Caltech, με τον τελευταίο τόμο, σε επιμέλεια των αποφοίτων Autumn Looijen και Mason A. Porter, να κυκλοφορεί το 2007.
Αντιπαλότητα με το MIT
Το 2005 μία ομάδα φοιτητών του Καλτέκ έκανε μία σειρά απο φάρσες κατά το Σαββατοκύριακο γνωριμίας των νέων φοιτητών του MIT με το κάμπους: Π.χ. κάλυψαν τη λέξη «Μασαχουσέτης» στην επιγραφή «Τεχνολογικό Ινστιτούτο της Μασαχουσέτης» στο κεντρικό κτίριο με ένα μπάνερ ώστε να διαβάζεται: «αυτό το άλλο Τεχνολογικό Ινστιτούτο». Μία ομάδα του MIT απάντησε αλλοιώνοντας το μπάνερ ώστε να διαβάζεται «Το μόνο Τεχνολογικό Ινστιτούτο». Επίσης, οι φοιτητές του Καλτέκ μοίρασαν T-shirts στους νέους πρωτοετείς του MIT που έγραφαν «MIT» στην μπροστινή πλευρά και «... επειδή δεν μπορούν να πάνε όλοι στο Καλτέκ» στην πίσω πλευρά τους.
Ακόμα πιο προσβλητικά, τον Δεκέμβριο του 2009 φοιτητές του Καλτέκ διέδωσαν ότι το MIT είχε πωληθεί στο Καλτέκ και θα γινόταν το «Ανατολικό Κάμπους» του. Μία επιγραφή «επωλήθη» κρεμάστηκε μπροστά από τη θόλο του MIT και ένα μπάνερ που έγραφε «Καλώς ήλθατε στο Caltech East: Σχολή Επιστημών του Ανθρώπου», πάνω από την είσοδο της Λεωφ. Μασαχουσέτης. Εφημερίδες και T-shirts με ανάλογα μηνύματα διανεμήθηκαν και κολλήθηκαν επιγραφές στις πόρτες στον «άπειρο διάδρομο» σε συμφωνία με την «αλλαγή προγράμματος».
Τον Απρίλιο του 2014, πάλι κατά τη διάρκεια του Σαββατοκύριακου γνωριμίας του MIT, ομάδα φοιτητών του Καλτέκ μοίρασαν κούπες με το σήμα του MIT μπροστά και τη φράση «το Τεχνολογικό Ινστιτούτο» πίσω. Αλλά όταν ζεσταίνονταν, οι κούπες γίνονταν πορτοκαλί, εμφάνιζαν ένα φοινικόδεντρο και την επιγραφή «Καλτέκ, το πιο καυτό Τεχνολογικό Ινστιτούτο». Οι ίδιες κούπες συνεχίζουν να πωλούνται από το κατάστημα στο κάμπους του Καλτέκ.
Κώδικας τιμής
<div style="float: right; margin: 0 0 0.5em 1em; width: 16.5em; text-align: left; font-size: 1em; font-family: verdana, lucida grande, sans-serif; line-height: normal;"> ΚΩΔΙΞ ΤΙΜΗΣ Ουδέν μέλος της κοινότητος του Καλτέκ θα εκμεταλλευθεί κατά άδικο τρόπο οιοδήποτε άλλο μέλος της κοινότητος. Η ζωή στην κοινότητα του Καλτέκ κυβερνάται από τον ακαδημαϊκό «κώδικα τιμής» (honor code), που αναφέρει ότι κανένα μέλος της κοινότητας δεν θα εκμεταλλευθεί κατά άδικο τρόπο οποιοδήποτε άλλο μέλος της κοινότητας. Ο κώδικας επιβάλλεται από ένα Συμβούλιο Ελέγχου (Board of Control) αποτελούμενο από προπτυχιακούς φοιτητές και από ένα παρόμοιο σώμα στο μεταπτυχιακό επίπεδο, το «Μεταπτυχιακό Συμβούλιιο Τιμής (Graduate Honor Council).
Ο κώδικας τιμής αποσκοπεί στην προαγωγή μιας ατμόσφαιρας αμοιβαίου σεβασμού και εμπιστοσύνης. που επιτρέπει στους φοιτητές του ιδρύματος να απολαμβάνουν κάποια προνόμια. Για παράδειγμα, επιτρέπει στους καθηγητές να αφήνουν τους φοιτητές να παίρνουν τα γραπτά των περισσότερων εξετάσεων και να τα τελειώνουν κατ' οίκον.
Εξέχουσες προσωπικότητες
Μέχρι το 2015 το Τεχνολογικό Ινστιτούτο της Καλιφόρνια μετρούσε 34 βραβευμένες με Νόμπελ προσωπικότητες που συνδέονται με το ίδρυμα με κάποιο τρόπο. Συγκεκριμένα, 20 αποφοίτους, 14 μη αποφοίτους του καθηγητές και 4 καθηγητές του που υπήρξαν επίσης και απόφοιτοί του (οι Καρλ Ντέιβιντ Άντερσον, Λάινους Πόλινγκ, Γουίλιαμ Α. Φόουλερ και Έντουαρντ Μπατς Λιούις). Το σύνολο των Νόμπελ είναι 35, καθώς ο Πόλινγκ τιμήθηκε τόσο με το Νόμπελ Χημείας, οσο και με το Νόμπελ Ειρήνης. Εξάλλου, 58 καθηγητές ή απόφοιτοι του Καλτέκ έχουν τιμηθεί με το Εθνικό Μετάλλιο Επιστήμης των ΗΠΑ και 13 με το Εθνικό Μετάλλιο Τεχνολογίας Μόνο ένας απόφοιτος μέχρι στιγμής, ο Στανισλάβ Σμιρνόφ, έχει κερδίσει το Μετάλλιο Φιλντς (το «Νόμπελ των μαθηματικών»), το 2010. Υπάρχουν όμως και άλλοι διακεκριμένοι επιστήμονες και κάτοχοι Νόμπελ, που διετέλεσαν μεταδιδάκτορες ερευνητές ή επισκέπτες καθηγητές στο Καλτέκ. Ανάμεσα στους ερευνητές ήταν και οι Μπάρμπαρα Μακκλίντοκ, Τζέιμς Γουάτσον, Σέλντον Γκλάσοου και Τζων Γκέρντον, ενώ επισκέπτες καθηγητές υπήρξαν μεταξύ άλλων οι Άλμπερτ Αϊνστάιν, Στήβεν Χώκινγκ και Έντουαρντ Γουίτεν.
Καθηγητές και ερευνητές
thumb|Το Κέντρο Βιολογικών Επιστημών Broad Ο γνωστότερος ίσως φυσικός που δίδαξε ως μόνιμος καθηγητής στο Καλτέκ υπήρξε ο Ρίτσαρντ Φίλλιπς Φάινμαν, που έγινε διάσημος για την προαγωγή της φυσικής. Ο Μάρεϋ Γκελ-Μαν (Νόμπελ Φυσικής 1969) εισήγαγε την ταξινόμηση των αδρονίων και προέβλεψε την ύπαρξη των κουάρκ. Ο επί μακρόν πρόεδρος του ιδρύματος Ρόμπερτ Άντριους Μίλικαν υπήρξε ο πρώτος που υπολόγισε το φορτίο του ηλεκτρονίου με το γνωστό πείραμα των σταγονιδίων λαδιού, ενώ ο Ρίτσαρντ Τόλμαν έγινε γνωστός για τη συνεισφορά του στην κοσμολογία και τη στατιστική μηχανική. Σύγχρονοι καθηγητές στο ίδρυμα είναι ο κάτοχος Νόμπελ Φυσικής (2004) Χιου Ντέιβιντ Πόλιτζερ και ο αστροφυσικός και συγγραφέας Κιπ Θορν. Ο Λάινους Πόλινγκ, πρωτοπόρος στην κβαντική χημεία και στη μοριακή βιολογία ανεκάλυψε τη φύση του χημικού δεσμού το 1939. Ο σεισμολόγος Τσαρλς Ρίχτερ, που ήταν και απόφοιτος του Καλτέκ, επινόησε την κλίμακα μεγέθους των σεισμών που φέρει το όνομά του. Ο εκ των ιδρυτών του τμήματος Γεωχημείας του ιδρύματος Κλαιρ Πάτερσον υπήρξε ο πρώτος που προσδιόρισε με ακρίβεια την ηλικία της Γης, μετρώντας τον λόγο μολύβδου προς ουράνιο στους μετεωρίτες. Στη μηχανική, ο Τέοντορ φον Κάρμαν συνεισέφερε σημαντικά στην αεροδυναμική, ιδίως στον χαρακτηρισμό της υπερηχητικής ροής αέρα. Πιο πρόσφατα, ο πλανητικός αστρονόμος Μάικλ Ε. Μπράουν ανεκάλυψε πολλά υπερποσειδώνια αντικείμενα, ιδίως τον νάνο πλανήτη `Εριδα, που επέφερε την τροποποίηση του ορισμού του πλανήτη.
Οι βιολόγοι Ντέιβιντ Μπάλτιμορ και `Αλις Χουάνγκ έχουν διατελέσει πρόεδροι της Αμερικανικής Ενώσεως για την Πρόοδο της Επιστήμης.
Το ένα τρίτο των καθηγητών είναι μέλη είτε της αμερικανικής Εθνικής Ακαδημίας Επιστημών, είτε της Εθνικής Ακαδημίας Μηχανικών, είτε εταίροι της Αμερικανικής Ακαδημίας Τεχνών και Επιστημών. Αυτό είναι το μεγαλύτερο αντίστοιχο ποσοστό για οποιοδήποτε σώμα καθηγητών στις ΗΠΑ, με την εξαίρεση του μεταπτυχιακού Πανεπιστημίου Ροκφέλερ.
Απόφοιτοι
thumb|Αεροφωτογραφία του Καλτέκ στην [[Πασαντίνα (Καλιφόρνια)]] Υπάρχουν σήμερα περίπου 22.930 απόφοιτοι του Καλτέκ εν ζωή σε όλο τον κόσμο.
Ο βραβευμένος με Νόμπελ Χημείας Έντουιν Μ. ΜακΜίλαν (απεφοίτησε το 1928) συνέθεσε το πρώτο υπερουράνιο στοιχείο της ύλης, ο Τζέιμις Ρέινγουότερ (αποφοίτηση 1939, Νόμπελ 1975) ερεύνησε τα μη σφαιρικά σχήματα των ατομικών πυρήνων, ενώ ο Ντάγκλας Οσερόφ (αποφ. 1967, Νόμπελ 1996) μελέτησε την υπερρευστή φύση του ηλίου-3. Ο Ντόναλντ Κνουθ (διδακτορικό το 1963), ο «πατέρας» της αναλύσεως των αλγορίθμων και συγγραφέας του σημαντικού πολύτομου έργου «Η Τέχνη του Προγραμματισμού Υπολογιστών», δημιούργησε το σύστημα TeX για την απόδοση όλων των συμβόλων σε κείμενα γραμμένα σε υπολογιστή, που χρησιμοποιείται ευρύτατα από τη διεθνή επιστημονική κοινότητα. Ο Ινδός μαθηματικός Ναρέντρα Καρμαρκάρ είναι γνωστός για τη «μεθοδο του εσωτερικού σημείου» (interior point method), έναν πολυωνυμικό αλγόριθμο γραμμικού προγραμματισμού που είναι γνωστός και ως «αλγόριθμος του Καρμαρκάρ». Ο Έλληνας μαθηματικός Αθανάσιος Φωκάς είναι μέλος της Ακαδημίας Αθηνών, ενώ ο ελληνοκυπριακής καταγωγής Αμερικανός γεωφυσικός Μάριους Βασιλείου έχει διδακτορικό στην επιστήμη υπολογιστών από το Καλτέκ.
Κάποιοι άλλοι απόφοιτοι του Καλτέκ έφθασαν πραγματικά ψηλά: Ο Γκόρντον Φούλερτον (απόφοιτος του 1957, «μάστερ» το 1958) κυβέρνησε την τρίτη αποστολή Διαστημικού Λεωφορείου. Ο αστροναύτης και μετέπειτα γερουσιαστής Χάρισον Σμιτ (απόφ. 1957) είναι μέχρι σήμερα ο μοναδικός γεωλόγος που περπάτησε ποτέ στην επιφάνεια της Σελήνης ή οποιουδήποτε άλλου ουράνιου σώματος. Ο αστρονόμος και γεωλόγος Γιουτζήν Σουμέικερ (απόφ. 1947, MS 1948), γνωστός από την ανακάλυψη του κομήτη Σουμέηκερ-Λέβυ 9 (που έπεσε πάνω στον πλανήτη Δία), υπήρξε ο πρώτος άνθρωπος στην ιστορία του οποίου η (αποτεφρωμένη) σορός στάλθηκε στη Σελήνη (31 Ιουλίου 1999).
Προπτυχιακώς φοιτήσαντες στο Καλτέκ ίδρυσαν, μόνοι τους ή με συνεταίρους, αρκετές εταιρείες, όπως η Compaq και η MathWorks (δημιουργός του MATLAB), ενώ πρώην μεταπτυχιακοί φοιτητές ίδρυσαν εταιρείες όπως η Intel , η TRW και ο μη κερδοσκοπικός εκπαιδευτικός οργανισμός Exploratorium
Ο Άρνολντ Μπέκμαν (PhD 1928) εφεύρε το πεχάμετρο και το εκμεταλλεύθηκε εμπορικά με την ίδρυση της «Beckman Instruments». Η επιτυχία της εταιρείας αυτής του έδωσε τη δυνατότητα να χρηματοδοτήσει τον Γουίλιαμ Σόκλεϋ (απόφοιτο του Καλτέκ το 1932), που είχε συμμετάσχει στην ανακάλυψη του τρανζίστορ και ήθελε να την εκμεταλλευθεί εμπορικά. Ο Σόκλεϋ εργαζόταν προηγουμένως στα Εργαστήρια Bell, των οποίων ο πρώτος πρόεδρος, ο Frank Jewett, ήταν επίσης απόφοιτος του Καλτέκ, τότε ακόμα (1898) «Πολυτεχνικού Ινστιτούτου Θρουπ». Η απόφαση του Σόκλεϋ να χρησιμοποιήσει το πυρίτιο (αντί του γερμανίου) ως υλικό των ημιαγωγών συνετέλεσε στην ονομασία «Σίλικον Βάλεϊ» (= «Κοιλάδα του πυριτίου») στην Καλιφόρνια.
Απόφοιτοι του Καλτέκ ανέλαβαν επίσης δημόσια αξιώματα. Ο Τζέιμς Φλέτσερ (διδακτορικό 1948) έγινε ο 4ος και ο 7ος διοικητής της NASA, ο Ερνταλ Ινονού (διδακτορικό 1951) έγινε υπηρεσιακός πρωθυπουργός της Τουρκίας το 1993 (ήταν αντιπρόεδρος της κυβερνήσεως από το 1991 ως το 1993), ενώ ο Μοσέ Αρένς διετέλεσε υπουργός Εθνικής Αμύνης και Εξωτερικών του Ισραήλ.
Στον λαϊκό πολιτισμό
Το Καλτέκ έχει εμφανισθεί σε πολλά δημοφιλή έργα (βιβλία, κινηματογραφικές ταινίες κ.ά.). Καθώς συμβαίνει και με το MIT, η αναφορά στο Καλτέκ χρησιμοποιείται συχνά για να υποδηλώσει το υψηλό επίπεδο ευφυΐας ή το τεχνικό υπόβαθρο ενός προσώπου. Π.χ. στο μυθιστόρημα Επαφή του Καρλ Σέιγκαν, η ηρωίδα Έλινορ Άρογουεϊ έχει διδακτορικό στη ραδιοαστρονομία από εκεί. Στην τηλεόραση, βασικοί ήρωες της κωμικής σειράς The Big Bang Theory εργάζονται στο Καλτέκ. Στον κινηματογράφο, το «Πασίφικ Τεκ» των ταινιών Ο πόλεμος των κόσμων και Real Genius είναι εμπνευσμένο από το Καλτέκ.
Εκτός από τη μυθοπλασία, δύο ντοκιμαντέρ του 2007 εξετάζουν πλευρές του ιδρύματος: το Curious τους ερευνητές του και το Quantum Hoops την ομάδα της καλαθοσφαιρίσεως.
Εξαιτίας της τοποθεσίας του κοντά στο Χόλιγουντ, το Καλτέκ φιλοξένησε και φιλοξενεί συχνά στην πανεπιστημιόπολή του σκηνές ταινιών και τηλεοπτικών σειρών.
Αντρέ Μαζινό
Ο Αντρέ Μαζινό (Andre Maginot, Παρίσι, 17 Φεβρουαρίου 1877 – 7 Ιανουαρίου 1932) ήταν Γάλλος πολιτικός, ο εμπνευστής της περίφημης οχυρωματικής γραμμής Μαζινό, στα ανατολικά και βορειοανατολικά σύνορα της Γαλλίας, που πήρε το όνομά του.
Ο Αντρέ ήταν γιος ενός συμβολαιογράφου και μίας καλλιεργημένης μητέρας, από το Ρεβινιύ του νομού Μόσα. Η οικογένεια απέκτησε τέσσερα παιδιά, εκ των οποίων ο Αντρέ υπήρξε το μεγαλύτερο. Μεγαλωμένος σε εύπορο περιβάλλον, ο Αντρέ σπούδασε νομικά, καθώς ήταν ιδιαίτερα ευφυής και διέθετε μεγάλη μνήμη. Με ανάστημα 1,98 μ. υπηρέτησε τη στρατιωτική του θητεία ως αρχιτυμπανιστής στο 94ο Σύνταγμα Πεζικού. Μετά τη λήξη της στράτευσής του, ο Μαζινό ακολούθησε καριέρα ανάλογη των σπουδών του. Το 1900 έγινε ο νεώτερος πάρεδρος του Γαλλικού Συμβουλίου της Επικρατείας. Τρία χρόνια μετά, νυμφεύεται μία μακρινή συγγενή του, τη Σαρλότ Νταρζάν.
Κατά τη διάρκεια του Μεγάλου Πολέμου παρότι ήταν εκλεγμένος βουλευτής και θα μπορούσε να αποφύγει την επιστράτευση, πολέμησε (όπως κι αρκετοί συνάδελφοί του) με το βαθμό του λοχία στο 44ο Τοπικό Σύνταγμα Πεζικού, μάλιστα κινδύνεψε να χάσει το ένα του πόδι από σοβαρό τραυματισμό, στη μάχη του Βερντέν (1914). Η πολιτική του σταδιοδρομία είχε ξεκινήσει ως μέλος του νομαρχιακού συμβουλίου του Μόσα, ενώ το 1910 εκλέχτηκε για πρώτη φορά βουλευτής της περιφέρειας Μπαρ ντε Λυκ, μία θέση που δεν εγκατέλειψε, έως το τέλος της ζωής του. Υπηρέτησε ως υπεύθυνος Εσωτερικών στην Αλγερία και από το Δεκέμβριο του 1913 ήταν μέλος κυβερνητικών επιτροπών, παράλληλα δε ήταν υφυπουργός Στρατιωτικών (1913 – 1914) στην κυβέρνηση του Γκαστόν Ντουμέργκ.
Μετά την αποθεραπεία του εκλέχτηκε πρόεδρος της επιτροπής των Στρατιωτικών, ενώ το 1917 έγινε μέλος της Επιτροπής Πολέμου και υπουργός Αποικιών. Τον Ιανουάριο του 1920 αναλαμβάνει υπουργός Συντάξεων και αγωνίζεται για την οικονομική στήριξη των παλαιών πολεμιστών, οι οποίοι τον θεωρούν ήρωα. Από το 1922 έως το 1924 ήταν, παράλληλα και υπουργός Στρατιωτικών στην κυβέρνηση του Ρεϋμόν Πουανκαρέ. Το 1929 επιστρέφει στο υπουργείο Στρατιωτικών, αρχικά στην κυβέρνηση Ταρντιέ και ακολούθως σε εκείνην του Πιέρ Λαβάλ. Ήταν πρόεδρος της Γαλλικής Ομοσπονδίας θυμάτων πολέμου (αναπήρων) και της Ομοσπονδίας παλαιών πολεμιστών.
Κατά τη διάρκεια της υπηρεσίας του στο υπουργείο Στρατιωτικών, ο Μαζινό εργάστηκε για την εξασφάλιση των απαραίτητων πιστώσεων του προϋπολογισμού, για το σχεδιασμό και την κατασκευή των οχυρωματικών γραμμών που τιμητικά, έλαβαν το όνομά του. Ο Μαζινό συνεργάστηκε για αυτό, τόσο με τους αρχηγούς του Γενικού Επιτελείου, στρατηγούς Βεϋγκάν και Γκαμελέν, όσο και με τον διάδοχό του στο υπουργείο, Πολ Παινλεβέ.
Στις 15 Δεκεμβρίου του 1931 ο Μαζινό προσβλήθηκε από τυφοειδή λοίμωξη, μία ασθένεια που αρχικά αντιμετώπισε επιπόλαια, καθώς δεν διέκοψε τις δραστηριότητές του. Μετά την επιδείνωση της υγείας του στις 31 Δεκεμβρίου, μεταφέρθηκε σε κλινική του Παρισιού, όπου και απεβίωσε αναπάντεχα, στις 7 Ιανουαρίου 1932, σε ηλικία μόλις 54 ετών. Στις 11 Ιανουαρίου η σορός του ενταφιάστηκε με τιμές στο στρατιωτικό νεκροταφείο του Ρεβινιύ και τον Αύγουστο του 1935 πραγματοποιήθηκαν τα εγκαίνια ενός επιβλητικού μνημείου για αυτόν, έργο του γλύπτη Γκαστόν Μπροκέ, στην περιοχή Σουβίλ, πλησίον του Βερντέν. Στις 28 Οκτωβρίου της ίδιας χρονιάς, οι συμπατριώτες του στο Ρεβινιύ του αφιέρωσαν ένα παρόμοιο μπρούτζινο ανδριάντα, που κατασκεύασε ο ίδιος καλλιτέχνης. Μετά την τελετή των αποκαλυπτηρίων και κατά την επιστροφή της στην οικία της, η κόρη του Αντρέ, Φρανσουάζ, σκοτώθηκε σε αυτοκινητιστικό ατύχημα. Ο αδελφός της, Ζαν Μαζινό ήταν πεσών της Στρατιάς του Ρήνου.
Παραπομπές
Κατηγορία:Γάλλοι πολιτικοί
Μπερέν-λε-Φορμπάκ
Το Μπερέν-λε-Φορμπάκ (Μπίρεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Εξωτερικοί σύνδεσμοι
Κατηγορία:Κοινότητες της Μοζέλ
Μέγιστος ρυθμός μεταβολής
thumb|right|Η επίπτωση του slew rate σε ένα τετραγωνικό παλμό: κόκκινο= επιθυμητή έξοδος πράσινο= παραμορφωμένη έξοδος Μέγιστο ρυθμό μεταβολής (αγγλ. slew rate) ονομάζουμε την δυνατότητα του σήματος εξόδου ενός τελεστικού ενισχυτή να παρακολουθεί τις μεταβολές του σήματος εισόδου. Η ταχύτητα μεταβολής της τάσης εξόδου σε ένα τελεστικό ενισχυτή είναι πεπερασμένη. Ο τύπος που μας δίνει τον μέγιστο ρυθμό μεταβολής είναι:
Κατηγορία:Ηλεκτρονική
Ο γάμος στην Κανά
thumb|250px|Γάμος στην Κανά, από τον [[Τζιότο (14ος αιώνας)]] Ο Γάμος στην Κανά είναι το πρώτο θαύμα του Ιησού Χριστού και εξιστορείται στην Καινή Διαθήκη και πιο συγκεκριμένα στο Κατά Ιωάννην Ευαγγέλιο.
Ο Ιησούς στον γάμο
Κατά την Αγία Γραφή, λίγο μετά το κάλεσμα του Φιλίππου και του Ναθαναήλ (Ιωαν. 1,44-52) σ'ένα γάμο που γινόταν στην Κανά της Γαλιλαίας ήταν καλεσμένος και ο Χριστός με τους μαθητές του όπως επίσης και η μητέρα του. Στο τραπέζι του γάμου η Μαρία γύρισε στον Ιησού και του λέει: “οίνον δεν έχουν”. Ο Ιησούς της απάντησε: "Τί κοινό υπάρχει μεταξύ μας γυναίκα; Δεν είναι ακόμα η ώρα μου (εννοώντας να κάνει θαύματα μπροστά στους ανθρώπους)". Η μητέρα του κατάλαβε και είπε στους υπηρέτες να κάνουν ότι τους πει ο γιος της.
Τον καιρό εκείνο μία απο τις συνήθειες των Ιουδαίων ήταν να πλένουν τα πόδια τους σε στάμνες πριν φάνε. Ο Χριστός λοιπόν ζήτησε απο τους υπηρέτες να βάλουν νερό στις στάμνες και να τις γεμίσουν. (Ιωαν. 2,7)
Η δοκιμή του κρασιού
Κατά τον Ιωάννη, ο Χριστός με το να κάνει αυτό το πρώτο θαύμα στον γάμο έδειξε στους μαθητές του ποιος είναι για να πιστέψουν σε αυτόν.
Μετά το θαύμα
Μετά τον γάμο ο Χριστός με τους μαθητές του, την μητέρα του και τα αδέρφια του (απο τον πρώτο γάμο του Ιωσήφ κατα την κοινή γνώμη ετεροθαλή αδέρφια του, εφόσον πίστευε ο λαός οτι ο Ιωσήφ είναι πατέρας του Ιησού) ταξίδεψαν στην Καπερναούμ όπου και έμειναν λίγες μέρες. (Κατά Ιωάννην 2,12)
Γεωγραφία και αρχαιολογία
Σύμφωνα με την Καθολική Εγκυκλοπαίδεια του 1914, μια παράδοση που χρονολογείται από τον 8ο αιώνα ταυτίζει την Κανά με τη σύγχρονη αραβική πόλη Καφρ Κανά, στη Γαλιλαία, περίπου 7 χλμ. βορειοανατολικά της Ναζαρέτ του Ισραήλ. Άλλες προτεινόμενες εναλλακτικές επιλογές περιλαμβάνουν το ερειπωμένο χωριό Κιρμπέτ Κανά, περίπου 9 χλμ. πιο βόρεια, και η Έιν Κανά, στο Νότιο Λίβανο, η οποία θεωρείται καλύτερη υποψήφια για ετυμολογικούς λόγους. Ορισμένοι χριστιανοί του Λιβάνου, ειδικά οι Μαρωνίτες του Λιβάνου, πιστεύουν ότι το χωριό Κάνα του νότιου Λιβάνου ήταν η πραγματική τοποθεσία αυτού του γεγονότος.
Στο περιοδικό Biblical Archaeological Review, ο Μάικλ Χόμαν υποστηρίζει ότι πολλοί μελετητές της Βίβλου έχουν παρερμηνεύσει τα πρώτα κείμενα, μεταφράζοντας σε «κρασί» όταν η πιο λογική μετάφραση είναι «μπύρα». Ωστόσο, αυτό έχει απορριφθεί από άλλους συγγραφείς, οι οποίοι επισημαίνουν ότι η ελληνική λέξη "οίνος" σημαίνει πάντα κρασί, και ότι η λέξη sikera ήταν διαθέσιμη, παρόλο που δεν χρησιμοποιήθηκε, εάν ο συγγραφέας του ευαγγελίου ήθελε να αναφερθεί στην μπύρα κριθαριού.
Στην τέχνη
Οι απεικονίσεις του Γάμου στην Κανά είναι πολλές στην ιστορία της τέχνης.
Δείτε επίσης
Κατηγορία:Ιησούς Χριστός Κατηγορία:Σκηνές από την Καινή Διαθήκη Κατηγορία:Χριστιανισμός Κατηγορία:Βίβλος
Ντανίλο Άντζουσιτς
Ο Ντανίλο Άντζουσιτς (σερβ-κυριλ: Данило Анђушић, Βελιγράδι, 22 Απριλίου 1991) είναι Σέρβος επαγγελματίας καλαθοσφαιριστής. Με ύψος 1,95 μέτρα αγωνίζεται ως σούτινγκ γκαρντ στην Παρτίζαν Βελιγραδίου της Αδριατικής Λίγκα και της Ευρωλίγκα. Επίσης εκπροσώπησε την εθνική Σερβίας διεθνώς.
Επαγγελματική σταδιοδρομία
Ο Άντιουσιτς εντάχθηκε στην ακαδημία νέων της Χέμοφαρμ σε ηλικία 15 ετών. Το 2009, ο Άντιουσιτς υπέγραψε το πρώτο του επαγγελματικό συμβόλαιο με τη Χέμοφαρμ, αλλά δόθηκε αμέσως δανεικός στη Μέγκα Βιζούρα για την περίοδο 2009–10. Τον Μάρτιο του 2010, μετά το τέλος της πρώτης φάσης του Σερβικού Πρωταθλήματος, ο Άντιουσιτς επέστρεψε στη Χέμοφαρμ. Στις 16 Ιουνίου 2010, στο δεύτερο παιχνίδι του τελικού των πλέι οφ, ο Άντιουσιτς ενεπλάκη σε διαπληκτισμό με την Παρτιζάν. Την χρονιά 2010–11 έπαιξε επίσης στην Χέμοφαρμ.
Τον Σεπτέμβριο του 2011, ο Άντιουσιτς πήγε επίσημα στην Παρτιζάν, υπογράφοντας τετραετές συμβόλαιο. Τον Δεκέμβριο του 2012, ο Άντιουσιτς ζήτησε λύση συμβολαίου από την ομάδα, δυσαρεστημένος με τον αγωνιστικό του ρόλο και με τον λίγο χρόνο στη διάρκεια της χρονιάς. Στις 28 Δεκεμβρίου 2012, ο Άντιουσιτς και η Παρτιζάν συμφώνησαν να χωρίσουν οι δρόμοι τους.
Στις 13 Φεβρουαρίου 2013, υπέγραψε τετραετές συμβόλαιο με τη Βίρτους Μπολόνια. Τον Οκτώβριο του 2013, δόθηκε δανεικός στην ΚΜ Βαγιαδολίδ για την περίοδο 2013–14. Τον Αύγουστο του 2014, υπέγραψε διετές συμβόλαιο με την Μπιλμπάο Μπάσκετ. Τον Ιούλιο του 2015, έφυγε από την Μπιλμπάο.
Στις 14 Οκτωβρίου 2015, ο Άντιουσιτς υπέγραψε με την Παρτιζάν μέχρι τον Ιανουάριο, επιστρέφοντας στον σύλλογο για μία δεύτερη θητεία. Είχε και επιλογή παράτασης μέχρι το τέλος της περιόδου. Μετά τη λήξη του συμβολαίου του, στις 30 Δεκεμβρίου 2015, χώρισε τους δρόμους του με τον σύλλογο. Στις 5 Ιανουαρίου 2016, υπέγραψε με την πολωνική Άνβιλ Βλοτσλάβεκ για το υπόλοιπο της χρονιάς.
Στις 17 Σεπτεμβρίου 2016, ο Άντιουσιτς υπέγραψε συμβόλαιο ενός έτους με τη ρωσική Πάρμα Μπάσκετ. Εμφανίστηκε σε 15 αγώνες της περιόδου 2016–17 του VTB Πρωταθλήματος με την Πάρμα, έχοντας κατά μέσο όρο 19,8 πόντους, 3,8 ριμπάουντ και 3,7 ασίστ. Στις 7 Φεβρουαρίου 2017, άφησε την Πάρμα και υπέγραψε συμβόλαιο με την ΟΥΝΙΚΣ Καζάν μέχρι το τέλος της περιόδου 2017-18. Σε 6 αγώνες που έπαιξε με την ΟΥΝΙΚΣ στο VTB Πρωτάθλημα μέχρι το τέλος της χρονιάς είχε 6,3 πόντους και 1,5 ασίστ μέσο όρο, ενώ στην Ευρωλίγκα της περιόδου 2016–17, εμφανίστηκε σε 8 αγώνες, με μέσο όρο 5 πόντους, 1,4 ριμπάουντ και 1 ασίστ ανά παιχνίδι.
Τη χρονιά 2017–18, ο ρόλος του στην Ούνικς μειώθηκε, καθώς έκανε μόνο 5 εμφανίσεις την περίοδο 2017–18 του VTB Πρωταθλήματος και είχε μέσο όρο μόνο 2,2 πόντους ανά παιχνίδι.
Τον Νοέμβριο του 2018, ο Άντιουσιτς υπέγραψε συμβόλαιο με τη βοσνιακή Ιγκοκέα. Σε 15 αγώνες του Αδριατικού Πρωταθλήματος, είχε μέσο όρο 11,3 πόντους, 2,5 ριμπάουντ και 1,8 ασίστ, ενώ ευστοχούσε με 39,4% στα σουτ εντός πεδιάς.
Στις 25 Σεπτεμβρίου 2019 υπέγραψε συμβόλαιο με τη γαλλική ΖΛ Μπουργκ του Γαλλικού Πρωταθλήματος (LNB Pro A). Στις 29 Σεπτεμβρίου, έκανε την πρώτη εμφάνισή του για την ομάδα και σημείωσε 31 πόντους στη νίκη επί της Ελάν Μπεαρναί.
Στις 6 Ιουλίου 2021, υπέγραψε με την ΑΣ Μονακό του Γαλλικού Πρωταθλήματος. Τη σεζόν 2021-22, μέτρησε 7.7 πόντους και 1.3 ριμπάουντ με 0.9 ασίστ στις ευρωπαϊκές υποχρεώσεις της ομάδας.
Στις 30 Ιουνίου 2022, ανακοινώθηκε από την Παρτίζαν Βελιγραδίου. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα.
Εθνική Σερβίας
Ο Άντιουσιτς έπαιξε με την εθνική ομάδα καλαθοσφαίρισης της Σερβίας στο Ευρωπαϊκό Πρωτάθλημα Καλαθοσφαίρισης του 2013.
Προσωπική ζωή
Το 2015, παντρεύτηκε τη Σέρβα αθλητική σκοπεύτρια Ιβάνα Μαξίμοβιτς.
Εξωτερικοί σύνδεσμοι
Κατηγορία:Καλαθοσφαιριστές Βίρτους Μπολόνια Κατηγορία:Σούτινγκ γκαρντ Κατηγορία:Σέρβοι καλαθοσφαιριστές Κατηγορία:Καλαθοσφαιριστές Πάρμα Μπάσκετ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Ζενές Λαΐκ ντε Μπουρ-αν-Μπρες Κατηγορία:Καλαθοσφαιριστές ΚΚ Βλοτσλάβεκ Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές ΚΚ Ιγκοκέα Κατηγορία:Καλαθοσφαιριστές Βαγιαδολίδ Κατηγορία:Καλαθοσφαιριστές Μπιλμπάο Κατηγορία:Καλαθοσφαιριστές Ούνικς Καζάν Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές Αδριατικής Λίγκας Κατηγορία:Σελίδες με μη επιθεωρημένες μεταφράσεις
Εκκλησοχώρι Ιωαννίνων
Το Εκκλησοχώρι είναι ημιορεινό χωριό της Ηπείρου στην Περιφερειακή Ενότητα Ιωαννίνων.
Γεωνικά στοιχεία
Το Εκκλησοχώρι βρίσκεται προς τα βορειοδυτικά όρια με την Περιφερειακή Ενότητα Θεσπρωτίας σε υψόμετρο 260 μέτρα. Απέχει 33 χιλιόμετρα Δ.-ΒΔ. από την πόλη των Ιωαννίνων και 27 χλμ. Δ. από την Ελεούσα (έδρα του δήμου). Ανατολικά και νότια του χωριού περνάει ο Καλαμάς (Θύαμις) ενώ ανατολικά, δίπλα στον ποταμό, η ΕΟ Ιωαννίνων - Ηγουμενίτσας. Το χωριό αναφέρεται από την περίοδο της τουρκοκρατίας με την ονομασία Τσαρκοβίστα και στη οθωμανική στατιστική της Ηπείρου του 1895 καταγράφεται να απέχει: "4 ώρες από τα Γιάννενα, να έχει 55 χανέδες (φορολογούμενες οικογένειες/σπίτια), 165 άρρενες - 109 θήλεις".
Αποτελεί τον τόπο καταγωγής του θεολόγου καθηγητή Πανεπιστημίου του 19ου αιώνα Ευάγγελου Αντωνιάδη (1882-1962) και του βραβευμένου φωτογράφου Άγγελου Καλογερίδη.
Διοικητικά - πληθυσμιακά στοιχεία
Ως οικισμός αναφέρεται επίσημα μετά την απελευθέρωση της Ηπείρου με την παλιά του ονομασία Τσαρκοβίστα Κουρέντων το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Εκκλησοχώριον. Σύμφωνα με το σχέδιο Καλλικράτης αποτελεί την τοπική κοινότητα Εκκλησοχωρίου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 33 κατοίκους. Οι απογραφές πραγματικού πληθυσμού (de facto) μετά τον Β΄Παγκόσμιο Πόλεμο είναι:
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Κέστιλα
Η Κέστιλα (Kestilä) είναι δήμος της Φινλανδίας, που συστάθηκε το 1867.
Βρίσκεται στο Όουλου, στη Βόρεια Οστροβόθνια. Έχει πληθυσμό 1.587 κατοίκων(απογραφή 30 Ιουνίου 2008 και καλύπτει έκταση 606,53 τετραγωνικών χιλιομέτρων, από τα οποία 5,09 καλύπτονται από νερό.Η πληθυσμιακή πυκνότητα είναι 2,64 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.
Η Κέστιλα συγχωνεύθηκε διοικητικά με τους δήμους Πίιπολα, Πούλκιλα και Ράντσιλα στις 1 Ιανουαρίου 2009 και ο νεοσυσταθείς δήμος ονομάζεται Σιίκαλατβα.
Εξωτερικοί σύνδεσμοι
Κατηγορία:Δήμοι της Φινλανδίας
Μπελάνζ (Μοζέλ)
Το Μπελλάνζ (Μπέλινγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Αυγούστα Δωροθέα του Μπράουνσβαϊγκ-Βόλφενμπυτελ
Η Αυγούστα Δωροθέα (γερμ. Augusta Dorothea von Brunswick-Wolfenbüttel von Welfen, 16 Δεκεμβρίου 1666, Βολφενμπύτελ - 11 Ιουλίου 1751, κάστρο Αουγκούστενμπουργκ στο Άρνστατ) από τον Οίκο των Γουέλφων ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε Κόμισσα του Σβάρτσμπουργκ-Ζόντερσχαουζεν-Άρνστατ.
Βιογραφία
Ήταν η τρίτη κόρη του Αντώνιου Ούλριχ του Μπράουνσβαϊγκ-Βόλφενμπυτελ και της συζύγου του Ελισάβετ Ιουλιανής, κόρης του Φρειδερίκου του Σλέσβιχ-Χόλσταϊν-Σόντερμπουργκ-Νόρμπουργκ.
Η Αυγούστα Δωροθέα παντρεύτηκε στις 7 Αυγούστου 1684 στο Βόλφενμπυτελ με τον Άντον Γκύντερ Β΄ του Σβάρτσμπουργκ-Ζόντερσχαουζεν. Αυτός ανήλθε σε Αυτοκρατορικό Πρίγκιπα το 1697. Το ζευγάρι κατοικούσε στο Άρνστατ. ο γάμος παρέμεινε άτεκνος.
Επέζησε του συζύγου της κατά 35 χρόνια. Πέρασε τη μακρά περίοδο χηρείας της στο κάστρο του Aουγκούστενμπουργκ στο Άρνστατ, δημιουργώντας τη διάσημη από κούκλες συλλογή της Mon Plaisir. Αυτές οι κούκλες δεν προορίζονταν ως παιχνίδια, αλλά αντιπροσωπεύουν την κοινωνία της εποχής στο στυλ ενός μπαρόκ δωματίου με αξιοπερίεργα. Το κάστρο του Αουγκούστενμπουργκ δεν υπάρχει πλέον· η συλλογή της με κούκλες μεταφέρθηκε στο Νέο Παλάτι στο Άρνστατ.
Οικογένεια
Πατρεύτηκε το 1684 τον Άντον Γκύντερ Β΄ του Σβάρτσμπουργκ-Ζόντερχαουζεν|Σβάρτσμπουργκ-Ζόντερσχαουζεν. Δεν απέκτησαν απογόνους.
Παραπομπές
Κατηγορία:Οίκος των Γουέλφων
Οίκος των Μπελλονιδών
Ο Οίκος των Μπελλονιδών, καταλαν. Bellònides, ισπαν. Bellónidas είχε μέλη της κόμητες, που καταγόταν από τον Γότθο Μπέλλο κόμη τού Καρκασσόν, Ουρζέλ, Σερδάνια, Κονφλάν, Βαρκελώνης και πολλών άλλων κομητειών και μαρκιωνιών στην Καταλωνία και τη Σεπτιμανία.
Ο γιος τού Μπέλλο, ο Σούνιερ Α΄ και οι απόγονοί του κράτησαν τις κομητείες τού Εμπούριες και τού Ρουσσιγιόν.
Από τα πρώτα έτη τού 10ου αιώνα όλες οι ανατολικές κομητείες της μαρκιωνίας της Βαρκελώνης και οι κομητείες Κονφλάν, Καρκασσόν, Φουά και Ραθές της μαρκιωνίας της Γοτθίας, κυβερνήθηκαν από τους απογόνους τού Μπέλλο (των Οίκων των Μπελλονιδών και της Βαρκελώνης). Αυτό ευνόησε τη συγκυβέρνηση σε μερικές από αυτές· έγιναν αρκετές επιγαμίες και δημιουργήθηκε ένα δίκτυο αμοιβαίας υποστήριξης των μελών των Οίκων.
Φάνας ο Μεσσήνιος
Ο Φάνας ο Μεσσήνιος (7ος/8ος αιώνας π.Χ.) ήταν αρχαίος Έλληνας αθλητής από τη Μεσσηνία, ο οποίος στέφθηκε ολυμπιονίκης στο αγώνισμα του δόλιχου στους 24ους ολυμπιακούς αγώνες της αρχαιότητας (684 π.Χ.). Ο ιστορικός του 2ου αιώνα μ.Χ. Παυσανίας, αναφέρει πως ο Φάνας πέθανε πολεμώντας με τους Μεσσήνιους εναντίον των Σπαρτιατών στον Β´ Μεσσηνιακό πόλεμο κατά τη Μάχη της Μεγάλης Τάφρου (682 π.Χ.).
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Μεσσήνιοι ολυμπιονίκες Κατηγορία:Αρχαίοι ολυμπιονίκες του δόλιχου Κατηγορία:Αρχαίοι ολυμπιονίκες (7ος αιώνας π.Χ.)
Δημήτρης Π. Μακρής
Ο '''Δημήτρης Π. Μακρής''' είναι ειδικός Επιστήμης και Χημείας Τροφίμων και μέλος ΔΕΠ στο τμήμα Επιστήμης Τροφίμων και Διατροφής του Πανεπιστημίου Θεσσαλίας.
Βιογραφικά στοιχεία
Γεννήθηκε το 1974 στην Ξάνθη.
Σπούδασε σε Ελλάδα και Γαλλία. Απέκτησε το διδακτορικό του δίπλωμα στη χημεία τροφίμων από το Imperial College, στο Πανεπιστήμιο του Λονδίνου.
Σταδιοδρομία
Έχει υπηρετήσει για πάνω από 18 έτη επισκέπτης καθηγητής στο Τμήμα Ποιότητας Τροφίμων & Χημείας Φυσικών Προϊόντων του Μεσογειακού Αγρονομικού Ινστιτούτου Χανίων (CIHEAM), στη χημεία λιπών & αντιοξειδωτικών. Έχει διατελέσει μεταδιδακτορικός ερευνητής στο Τμήμα ∆ιατροφής και ∆ιαιτολογίας του Χαροκόπειου Πανεπιστημίου και για 8 ακαδημαϊκά έτη διετέλεσε λέκτορας και επίκουρος καθηγητής Βιοχημείας Τροφίμων στο Τμήμα Επιστήμης Τροφίμων και ∆ιατροφής του Πανεπιστημίου Αιγαίου.
Έργο και διακρίσεις
Τον Οκτώβριο 2020 σε μελέτη της έρευνας των Ioannidis κ.ά. στο επιστημονικό περιοδικό Plos Biology, το όνομά του συμπεριλήφθηκε στους καταλόγους Mendeley Data 2020 για τη διεθνή απήχηση του έργου του στην επιστήμη και τη χημεία τροφίμων και τα φυσικά προϊόντα.
Πηγές
Κατηγορία:Έλληνες πανεπιστημιακοί Κατηγορία:Καθηγητές Πανεπιστημίου Θεσσαλίας
Κούρδοι στην Τουρκία
Οι Κούρδοι στην Τουρκία είναι οι άνθρωποι που έχουν γεννηθεί ή κατοικούν στην Τουρκία, οι οποίοι είναι κουρδικής καταγωγής. Οι Κούρδοι είναι η μεγαλύτερη εθνοτική μειονότητα στην Τουρκία. Σύμφωνα με διάφορες εκτιμήσεις, αποτελούν το 15% έως το 20% του πληθυσμού της Τουρκίας. Υπάρχουν Κούρδοι που ζουν σε διάφορες επαρχίες της Τουρκίας, αλλά βρίσκονται κυρίως συγκεντρωμένοι στα ανατολικά και νοτιοανατολικά της χώρας, στην περιοχή του Τουρκικού Κουρδιστάν.
Σφαγές, όπως η βίαιη καταστολή της κουρδικής ανταρσίας, η εθνοκτονία στο Ντερσίμ και η σφαγή στο Ζιλάν, διαπράχθηκαν περιοδικά εναντίον των Κούρδων από την ίδρυση της Δημοκρατίας της Τουρκίας το 1923. Η τουρκική κυβέρνηση χαρακτήριζε τους Κούρδους ως «Ορεινούς Τούρκους» μέχρι το 1991,  και αρνούνταν την ύπαρξη των Κούρδων. Οι λέξεις «Κούρδοι» ή «Κουρδιστάν» απαγορεύτηκαν σε οποιαδήποτε γλώσσα από την τουρκική κυβέρνηση, αν και το «Κουρδικός» επιτρεπόταν σε απογραφές. Μετά το στρατιωτικό πραξικόπημα του 1980, οι κουρδικές γλώσσες απαγορεύτηκαν επίσημα στη δημόσια και την ιδιωτική ζωή. Πολλοί άνθρωποι που μιλούσαν, δημοσίευαν ή τραγουδούσαν στα κουρδικά συνελήφθησαν και φυλακίστηκαν. Στην Τουρκία, είναι παράνομο να χρησιμοποιούνται τα κουρδικά ως γλώσσα διδασκαλίας τόσο σε δημόσια όσο και σε ιδιωτικά σχολεία. Η κουρδική γλώσσα επιτρέπεται μόνο ως ξεχωριστό μάθημα σε ορισμένα σχολεία.
Από τη δεκαετία του 1980, τα κουρδικά κινήματα έχουν συμπεριλάβει και ειρηνικές πολιτικές δραστηριότητες για τα βασικά πολιτικά δικαιώματα των Κούρδων στην Τουρκία, καθώς και ένοπλες εξεγέρσεις και αντάρτικους πολέμους, συμπεριλαμβανομένων στρατιωτικών επιθέσεων με στόχο κυρίως τουρκικές στρατιωτικές βάσεις, απαιτώντας πρώτα ένα ξεχωριστό κουρδικό κράτος και αργότερα αυτοδιάθεση για τους Κούρδους. Σύμφωνα με δημοσκόπηση της Τουρκικής κοινότητας, το 59% των αυτοπροσδιοριζόμενων Κούρδων στην Τουρκία πιστεύει ότι οι Κούρδοι στην Τουρκία δεν αναζητούν ξεχωριστό κράτος (ενώ το 71,3% των αυτοπροσδιοριζόμενων Τούρκων πιστεύει ότι αναζητούν).
Κατά τη διάρκεια της κουρδοτουρκικής σύγκρουσης, επιβλήθηκαν εμπάργκο στα τρόφιμα σε κουρδικά χωριά και πόλεις. Υπήρξαν πολλές περιπτώσεις Κούρδων που εκδιώχθηκαν βίαια από τα χωριά τους από τις τουρκικές δυνάμεις ασφαλείας. Σύμφωνα με πληροφορίες, πολλά χωριά πυρπολήθηκαν ή καταστράφηκαν. Καθ 'όλη τη δεκαετία του 1990 και στις αρχές της δεκαετίας του 2000, απαγορεύθηκαν τα πολιτικά κόμματα που εκπροσωπούσαν κουρδικά συμφέροντα. Το 2013, κατάπαυση του πυρός τερμάτισε αποτελεσματικά τη βία μέχρι τον Ιούνιο του 2015, όταν οι εχθροπραξίες ανανεώθηκαν μεταξύ του PKK και της τουρκικής κυβέρνησης σχετικά με τη συμμετοχή της Τουρκίας στον εμφύλιο πόλεμο της Συρίας. Αναφέρθηκε ευρέως βία εναντίον των απλών Κούρδων πολιτών, και η έδρα και τα παραρτήματα του φιλοκουρδικού Δημοκρατικού Κόμματος των Λαών δέχτηκαν επίθεση από όχλους.
Παραπομπές
Κατηγορία:Τουρκικό Κουρδιστάν Κατηγορία:Ιστορία των Κούρδων
Όρτα
Η Όρτα (πορτογαλικά: Horta) είναι πόλη και δήμος στο πορτογαλικό αρχιπέλαγος των Αζορών που περικλείει η νήσος Φαϊάλ. Ο πληθυσμός το 2011 ήταν 15.038 κάτοικοι σε μια περιοχή 173,06 τετραγωνικών χιλιομέτρων Η ίδια η πόλη Όρτα έχει πληθυσμό περίπου 7.000 κατοίκους.
Η μαρίνα της Όρτα αποτελεί κύριο σταθμό για τα θαλαμηγούς που διασχίζουν τον Ατλαντικό Ωκεανό και οι τοίχοι και τα μονοπάτια της καλύπτονται με ζωγραφιές που δημιουργούνται από επισκέπτες οι οποίοι σημειώνουν τα ονόματα των σκαφών τους, του πληρώματός τους, και το έτος στο οποίο επισκέφτηκαν. Το Peter's Cafe Sport είναι ένα μπαρ που βρίσκεται απέναντι από τη μαρίνα το οποίο στεγάζει το μουσείο χαρακτικής σε οστά φάλαινας του νησιού, μια συλλογή από τεχνουργήματα σκαλισμένα από δόντι και γνάθο φαλαινών. Το Peter's αποτελεί σημείο αναφοράς για κυβερνήτες υπερατλαντικών θαλαμηγών και ναυτικούς.
Εξωτερικοί σύνδεσμοι
Κατηγορία:Αζόρες Κατηγορία:Πόλεις της Πορτογαλίας
Μπελ-Φορέ
Το Μπελ-Φορέ είναι κοινότητα στο νομό Μοζέλ του Γκραντ Εστ στη βορειοανατολική Γαλλία.